Rt Flisingski
76°42′07″N 69°05′28″E﻿ / ﻿76.70194°N 69.09111°E﻿ / 76.70194; 69.09111 Rt Flisingski (ruski: Мыс Флиссингский) smješten je na Sjevernom ostrvu Nove zemlje u Rusiji, između Barentsovog i Karskog mora. Najpoznatiji je po tome što se smatra najistočnijom tačkom Evrope, uključujući i ostrva. Otkrio ga je nizozemski istraživač Willem Barentsz 1596. tokom potrage za Sjevernim morskim putem u Aziju. Nazvan je po nizozemskom gradu Vlissingenu (prvobitno ime glasilo je t' Vißinger Hooft). Smješten je nekoliko kilometara od skloništa koje su Barentsz i njegova posada sagradili da prezime zimu 1596/1597; Barentsz je iduće godine umro. U znak sjećanja na njega podignut je krst u istom području. Cijelo ostrvo, a ujedno i rt, prekriveno je ledom. Klima je oštra, arktička. Ovo područje bilo je od velike važnosti za vrijeme Drugog svjetskog rata.